CELEX: 32014D0313
Language: sk
Date: 2014-05-28 00:00:00
Title: 2014/313/EÚ: Rozhodnutie Komisie z  28. mája 2014 , ktorým sa menia rozhodnutia 2011/263/EÚ, 2011/264/EÚ, 2011/382/EÚ, 2011/383/EÚ, 2012/720/EÚ a 2012/721/EÚ s cieľom zohľadniť vývoj v oblasti klasifikácie látok [oznámené pod číslom C(2014) 3468]  Text s významom pre EHP

3.6.2014   
            
            
               SK
            
            
               Úradný vestník Európskej únie
            
            
               L 164/74
            
         ROZHODNUTIE KOMISIE
   z 28. mája 2014,
   ktorým sa menia rozhodnutia 2011/263/EÚ, 2011/264/EÚ, 2011/382/EÚ, 2011/383/EÚ, 2012/720/EÚ a 2012/721/EÚ s cieľom zohľadniť vývoj v oblasti klasifikácie látok
   
      
         [oznámené pod číslom C(2014) 3468]
      
   
   (Text s významom pre EHP)
   
      (2014/313/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
   po porade s Výborom Európskej únie pre environmentálne označovanie,
   keďže:
   
               (1)
            
            
               V súlade s článkom 6 ods. 6 nariadenia (ES) č. 66/2010 sa environmentálnou značkou EÚ nesmie označovať tovar obsahujúci látky alebo prípravky/zmesi, ktoré spĺňajú kritériá klasifikácie ako toxické, nebezpečné pre životné prostredie, karcinogénne, mutagénne alebo poškodzujúce reprodukciu v súlade s nariadením Európskeho parlamentu a Rady (ES) č. 1272/2008 (2), ani tovar obsahujúci látky v zmysle článku 57 nariadenia Európskeho parlamentu a Rady (ES) č. 1907/2006 (3). Ak ide o špecifické kategórie tovaru s obsahom týchto látok, Komisia môže v súlade s článkom 6 ods. 7 nariadenia (ES) č. 66/2010 v prípade, že nie je technicky realizovateľná náhrada týchto druhov tovaru, prípadne použitie alternatívnych materiálov či dizajnu, alebo v prípade výrobkov, ktoré majú podstatne lepšie celkové environmentálne vlastnosti v porovnaní s inými druhmi tovaru v rovnakej kategórii, prijať opatrenia na udelenie výnimiek z ustanovení článku 6 ods. 6 uvedeného nariadenia.
            
         
               (2)
            
            
               Rozhodnutiami Komisie 2011/263/EÚ (4), 2011/264/EÚ (5), 2011/382/EÚ (6), 2011/383/EÚ (7), 2012/720/EÚ (8) a 2012/721/EÚ (9) boli stanovené kritériá udeľovania environmentálnej značky EÚ v prípade detergentov do umývačiek riadu, pracích prostriedkov, detergentov na ručné umývanie riadu, univerzálnych čistiacich prostriedkov a sanitárnych čistiacich prostriedkov, detergentov do automatických umývačiek riadu používaných v priemysle a vo verejných zariadeniach a pracích prostriedkov používaných v priemysle a vo verejných zariadeniach. Po prijatí týchto rozhodnutí bolo nariadenie (ES) č. 1272/2008 zmenené nariadením Komisie (EÚ) č. 286/2011 (10). Zmeny v nariadení (ES) č. 1272/2008 sa v prípade látok začali uplatňovať od 1. decembra 2012 a v prípade zmesí sa začnú uplatňovať od 1. júna 2015. Nariadením (EÚ) č. 286/2011 boli pridané nové kritériá klasifikácie z hľadiska dlhodobej nebezpečnosti pre vodné prostredie, ktoré vychádzajú z údajov o chronickej vodnej toxicite a biologickej odbúrateľnosti. Na základe týchto nových kritérií je väčšina ľahko odbúrateľných povrchovo aktívnych látok, ktoré sa v súčasnosti používajú v detergentoch a čistiacich prostriedkoch, klasifikovaná ako kategória Chronická 3 (H412) a v niektorých prípadoch, ktoré sa týkajú výslovne detergentov určených na ručné umývanie riadu, ako kategória Chronická 2 (H411), a preto sa nesmú používať vo výrobkoch označených environmentálnou značkou EÚ. To by v prípade platných ekologických kritérií udeľovania environmentálnej značky EÚ detergentom do umývačiek riadu, pracím prostriedkom, detergentom na ručné umývanie riadu, univerzálnym čistiacim prostriedkom a sanitárnym čistiacim prostriedkom, detergentom do automatických umývačiek riadu používaným v priemysle a vo verejných zariadeniach a pracím prostriedkom používaným v priemysle a vo verejných zariadeniach znamenalo, že by len ťažko mohli orientačne zodpovedať 10 – 20 % detergentov a čistiacich prostriedkov dostupných na trhu Únie, ktoré sú v priebehu životného cyklu najlepšie z hľadiska ich environmentálnych vlastností, keďže neexistujú dôkazy o dostupnosti alternatívnych povrchovo aktívnych látok. Aktualizuje sa pasáž o posudzovaní a overovaní tak, aby bolo možné žiadateľom pomôcť pri preukazovaní súladu s novými požiadavkami.
            
         
               (3)
            
            
               Dôsledky zavedenia nových kritérií klasifikácie neboli známe ani v čase revízie kritérií udeľovania environmentálnej značky EÚ detergentom určeným do umývačiek riadu, pracím prostriedkom, čistiacim prostriedkom na ručné umývanie riadu, univerzálnym čistiacim prostriedkom a sanitárnym čistiacim prostriedkom stanovených v rozhodnutiach 2011/263/EÚ, 2011/264/EÚ, 2011/382/EÚ a 2011/383/EÚ, ani pri tvorbe kritérií udeľovania environmentálnej značky EÚ detergentom do automatických umývačiek riadu používaným v priemysle a vo verejných zariadeniach a pracím prostriedkom používaným v priemysle a vo verejných zariadeniach a zvažovaní výnimiek pre povrchovo aktívne látky stanovených v rozhodnutiach 2012/720/EÚ a 2012/721/EÚ.
            
         
               (4)
            
            
               Táto zmena sa uplatňuje so spätnou platnosťou od 1. decembra 2012, aby sa zabezpečila kontinuita platnosti kritérií udeľovania environmentálnej značky EÚ detergentom do umývačiek riadu, pracím prostriedkom, detergentom na ručné umývanie riadu, univerzálnym čistiacim prostriedkom a sanitárnym čistiacim prostriedkom, detergentom do automatických umývačiek riadu používaným v priemysle a vo verejných zariadeniach a pracím prostriedkom používaným v priemysle a vo verejných zariadeniach.
            
         
               (5)
            
            
               Rozhodnutia 2011/263/EÚ, 2011/264/EÚ, 2011/382/EÚ, 2011/383/EÚ, 2012/720/EÚ a 2012/721/EÚ by sa preto mali zodpovedajúcim spôsobom zmeniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2011/263/EÚ sa mení v súlade s prílohou I k tomuto rozhodnutiu.
   Článok 2
   Príloha k rozhodnutiu 2011/264/EÚ sa mení v súlade s prílohou II k tomuto rozhodnutiu.
   Článok 3
   Príloha k rozhodnutiu 2011/382/EÚ sa mení v súlade s prílohou III k tomuto rozhodnutiu.
   Článok 4
   Príloha k rozhodnutiu 2011/383/EÚ sa mení v súlade s prílohou IV k tomuto rozhodnutiu.
   Článok 5
   Príloha k rozhodnutiu 2012/720/EÚ sa mení v súlade s prílohou V k tomuto rozhodnutiu.
   Článok 6
   Príloha k rozhodnutiu 2012/721/EÚ sa mení v súlade s prílohou VI k tomuto rozhodnutiu.
   Článok 7
   Toto rozhodnutie sa uplatňuje od 1. decembra 2012 v prípade látok.
   Článok 8
   Toto rozhodnutie je určené členským štátom.
   
      V Bruseli 28. mája 2014
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 27, 30.1.2010, s. 1.
   
      (2)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).
   
      (3)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).
   
      (4)  Rozhodnutie Komisie 2011/263/EÚ z 28. apríla 2011 o ustanovení ekologických kritérií na udeľovanie environmentálnej značky EÚ detergentom určeným do umývačiek riadu (Ú. v. EÚ L 111, 30.4.2011, s. 22).
   
      (5)  Rozhodnutie Komisie 2011/264/EÚ z 28. apríla 2011 o ustanovení ekologických kritérií na udeľovanie environmentálnej značky EÚ pracím prostriedkom (Ú. v. EÚ L 111, 30.4.2011, s. 34).
   
      (6)  Rozhodnutie Komisie 2011/382/EÚ z 24. júna 2011, ktorým sa ustanovujú ekologické kritériá na udelenie environmentálnej značky EÚ detergentom na ručné umývanie riadu (Ú. v. EÚ L 169, 29.6.2011, s. 40).
   
      (7)  Rozhodnutie Komisie 2011/383/EÚ z 28. júna 2011, ktorým sa ustanovujú ekologické kritériá na udelenie environmentálnej značky EÚ univerzálnym čistiacim prostriedkom a sanitárnym čistiacim prostriedkom (Ú. v. EÚ L 169, 29.6.2011, s. 52).
   
      (8)  Rozhodnutie Komisie 2012/720/EÚ zo 14. novembra 2012, ktorým sa ustanovujú ekologické kritériá na udeľovanie environmentálnej značky EÚ detergentom do automatických umývačiek riadu používaným v priemysle a vo verejných zariadeniach (Ú. v. EÚ L 326, 24.11.2012, s. 25).
   
      (9)  Rozhodnutie Komisie 2012/721/EÚ zo 14. novembra 2012, ktorým sa ustanovujú ekologické kritériá na udeľovanie environmentálnej značky EÚ pracím prostriedkom na použitie v priemysle a verejných zariadeniach (Ú. v. EÚ L 326, 24.11.2012, s. 38).
   
      (10)  Nariadenie Komisie (EÚ) č. 286/2011 z 10. marca 2011, ktorým sa na účely prispôsobenia technickému a vedeckému pokroku mení a dopĺňa nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí (Ú. v. EÚ L 83, 30.3.2011, s. 1).
   
      PRÍLOHA I
      Príloha k rozhodnutiu 2011/263/EÚ sa mení takto:
      
                  1.
               
               
                  V kritériu 2 písm. b) piatom odseku sa tabuľka výnimiek nahrádza touto tabuľkou:
                  
                              „Povrchovo aktívne látky v celkových koncentráciách < 25 % v konečnom výrobku
                           
                           
                              H400: Veľmi toxický pre vodné organizmy
                           
                           
                              R50
                           
                        
                              Povrchovo aktívne látky v celkových koncentráciách < 25 % v konečnom výrobku (1)
                              
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Biocídy používané na konzervačné účely (2)
                              
                           
                           
                              H410: Veľmi toxický pre vodné organizmy, s dlhodobými účinkami
                           
                           
                              R50-53
                           
                        
                              H411: Toxický pre vodné organizmy, s dlhodobými účinkami
                           
                           
                              R51-53
                           
                        
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Vonné látky
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Enzýmy (3)
                              
                           
                           
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              NTA ako nečistota v MGDA a GLDA (4)
                              
                           
                           
                              H351: Podozrenie, že spôsobuje rakovinu
                           
                           
                              R40
                           
                        
            
                  2.
               
               
                  V kritériu 2 písm. b) sa do textu v pasáži Posudzovanie a overovanie dopĺňa tento odsek:
                  „V prípade povrchovo aktívnych látok, na ktoré sa vzťahuje výnimka a ktoré spĺňajú kritériá na zaradenie do tried nebezpečnosti H412, predkladá žiadateľ dokumentáciu o ich odbúrateľnosti s odvolaním sa na zoznam v databáze zložiek detergentov (DID). V prípade povrchovo aktívnych látok, ktoré nie sú na zozname DID, je potrebné sa odvolať na príslušné informácie z odbornej literatúry alebo z iných zdrojov, prípadne na adekvátne výsledky testov tak, ako je opísané v dodatku I.“
               
            
         (1)  Táto výnimka sa uplatňuje za predpokladu, že sú ľahko odbúrateľné a anaeróbne odbúrateľné.
      
         (2)  Odkaz je v kritériu 2 písm. e). Táto výnimka je uplatniteľná za predpokladu, že bioakumulatívny potenciál biocídov je charakterizovaný protokolovým Pow (protokolový koeficient rozdelenia oktanol/voda) < 3,0 alebo experimentálne zisteným biokoncentračným faktorom (BCF) ≤ 100.
      
         (3)  Vrátane stabilizačných látok a iných pomocných látok v prípravkoch.
      
         (4)  V koncentráciách nižších ako 1,0 % v surovine, pokiaľ je celková koncentrácia v konečnom výrobku nižšia ako 0,10 %.“
   
   
      PRÍLOHA II
      Príloha k rozhodnutiu 2011/264/EÚ sa mení takto:
      
                  1.
               
               
                  V kritériu 4 písm. b) piatom odseku sa tabuľka výnimiek nahrádza touto tabuľkou:
                  
                              „Povrchovo aktívne látky v celkových koncentráciách < 25 % v konečnom výrobku
                           
                           
                              H400: Veľmi toxický pre vodné organizmy
                           
                           
                              R50
                           
                        
                              Povrchovo aktívne látky v celkových koncentráciách < 25 % v konečnom výrobku (1)
                              
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Biocídy používané na konzervačné účely (2)
                              
                           
                           
                              H410: Veľmi toxický pre vodné organizmy, s dlhodobými účinkami
                           
                           
                              R50-53
                           
                        
                              H411: Toxický pre vodné organizmy, s dlhodobými účinkami
                           
                           
                              R51-53
                           
                        
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Vonné látky
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Enzýmy (3)
                              
                           
                           
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              Bielidlá (3)
                              
                           
                           
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              NTA ako nečistota v MGDA a GLDA (4)
                              
                           
                           
                              H351: Podozrenie, že spôsobuje rakovinu
                           
                           
                              R40
                           
                        
                              Optické rozjasňovače (len pre pracie prostriedky so silným účinkom)
                           
                           
                              H413: Môže mať dlhodobé účinky na vodné organizmy
                           
                           
                              R53
                           
                        
            
                  2.
               
               
                  V kritériu 4 písm. b) sa do textu v pasáži Posudzovanie a overovanie dopĺňa tento odsek:
                  „V prípade povrchovo aktívnych látok, na ktoré sa vzťahuje výnimka a ktoré spĺňajú kritériá na zaradenie do tried nebezpečnosti H412, predkladá žiadateľ dokumentáciu o ich odbúrateľnosti s odvolaním sa na zoznam v databáze zložiek detergentov (DID). V prípade povrchovo aktívnych látok, ktoré nie sú na zozname DID, je potrebné sa odvolať na príslušné informácie z odbornej literatúry alebo z iných zdrojov, prípadne na adekvátne výsledky testov tak, ako je opísané v dodatku I.“
               
            
         (1)  Táto výnimka sa uplatňuje za predpokladu, že sú ľahko odbúrateľné a anaeróbne odbúrateľné.
      
         (2)  Odkaz je v kritériu 4 písm. e). Táto výnimka je uplatniteľná za predpokladu, že bio-akumulatívny potenciál biocídov je charakterizovaný protokolovým Pow (protokolový koeficient rozdelenia oktanol/voda) < 3,0 alebo experimentálne zisteným biokoncentračným faktorom (BCF) ≤ 100.
      
         (3)  Vrátane stabilizačných látok a iných pomocných látok v prípravkoch.
      
         (4)  V koncentráciách nižších ako 1,0 % v surovine, pokiaľ je celková koncentrácia v konečnom výrobku nižšia ako 0,10 %.“
   
   
      PRÍLOHA III
      Príloha k rozhodnutiu 2011/382/EÚ sa mení takto:
      
                  1.
               
               
                  V kritériu 3 písm. c) štvrtom odseku sa tabuľka výnimiek nahrádza touto tabuľkou:
                  
                              „Povrchovo aktívne látky v celkových koncentráciách < 25 % v konečnom výrobku (1)
                              
                           
                           
                              H400: Veľmi toxický pre vodné organizmy
                           
                           
                              R50
                           
                        
                              Povrchovo aktívne látky v celkových koncentráciách < 25 % v konečnom výrobku (2)
                              
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Povrchovo aktívne látky v celkových koncentráciách < 2,5 % v konečnom výrobku (2)
                              
                           
                           
                              H411: Toxický pre vodné organizmy, s dlhodobými účinkami
                           
                           
                              R51-53
                           
                        
                              Vonné látky
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Enzýmy (3)
                              
                           
                           
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              NTA ako nečistota v MGDA a GLDA (4)
                              
                           
                           
                              H351: Podozrenie, že spôsobuje rakovinu
                           
                           
                              R40
                           
                        
            
                  2.
               
               
                  V kritériu 3 písm. b) sa do textu v pasáži Posudzovanie a overovanie dopĺňa tento odsek:
                  „V prípade povrchovo aktívnych látok, na ktoré sa vzťahuje výnimka a ktoré spĺňajú kritériá na zaradenie do tried nebezpečnosti H412 a/alebo H411, predkladá žiadateľ dokumentáciu o ich odbúrateľnosti s odvolaním sa na zoznam v databáze zložiek detergentov (DID). V prípade povrchovo aktívnych látok, ktoré nie sú na zozname DID, je potrebné sa odvolať na príslušné informácie z odbornej literatúry alebo z iných zdrojov, prípadne na adekvátne výsledky testov tak, ako je opísané v dodatku I.“
               
            
         (1)  Toto percento sa musí vydeliť M-faktorom stanoveným v súlade s nariadením (ES) č. 1272/2008.
      
         (2)  Táto výnimka sa uplatňuje za predpokladu, že sú ľahko odbúrateľné a anaeróbne odbúrateľné.
      
         (3)  Vrátane stabilizačných látok a iných pomocných látok v prípravkoch.
      
         (4)  V koncentráciách nižších ako 1,0 % v surovine, pokiaľ je celková koncentrácia v konečnom výrobku nižšia ako 0,10 %.“
   
   
      PRÍLOHA IV
      Príloha k rozhodnutiu 2011/383/EÚ sa mení takto:
      
                  1.
               
               
                  V kritériu 3 písm. c) štvrtom odseku sa tabuľka výnimiek nahrádza touto tabuľkou:
                  
                              „Povrchovo aktívne látky v celkových koncentráciách < 25 % v konečnom výrobku (1)
                              
                           
                           
                              H400: Veľmi toxický pre vodné organizmy
                           
                           
                              R50
                           
                        
                              Povrchovo aktívne látky v celkových koncentráciách < 25 % v konečnom výrobku (2)
                              
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Vonné látky
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Enzýmy (3)
                              
                           
                           
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              NTA ako nečistota v MGDA a GLDA (4)
                              
                           
                           
                              H351: Podozrenie, že spôsobuje rakovinu
                           
                           
                              R40
                           
                        
            
                  2.
               
               
                  V kritériu 3 písm. c) sa do textu v pasáži Posudzovanie a overovanie dopĺňa tento odsek:
                  „V prípade povrchovo aktívnych látok, na ktoré sa vzťahuje výnimka a ktoré spĺňajú kritériá na zaradenie do tried nebezpečnosti H412, predkladá žiadateľ dokumentáciu o ich odbúrateľnosti s odvolaním sa na zoznam v databáze zložiek detergentov (DID). V prípade povrchovo aktívnych látok, ktoré nie sú na zozname DID, je potrebné sa odvolať na príslušné informácie z odbornej literatúry alebo z iných zdrojov, prípadne na adekvátne výsledky testov tak, ako je opísané v dodatku I.“
               
            
         (1)  Toto percento sa musí vydeliť M-faktorom stanoveným v súlade s nariadením (ES) č. 1272/2008.
      
         (2)  Táto výnimka sa uplatňuje za predpokladu, že sú ľahko odbúrateľné a anaeróbne odbúrateľné.
      
         (3)  Vrátane stabilizačných látok a iných pomocných látok v prípravkoch.
      
         (4)  V koncentráciách nižších ako 1,0 % v surovine, pokiaľ je celková koncentrácia v konečnom výrobku nižšia ako 0,10 %.“
   
   
      PRÍLOHA V
      Príloha k rozhodnutiu 2012/720/EÚ sa mení takto:
      
                  1.
               
               
                  V kritériu 3 písm. b) šiestom odseku sa tabuľka výnimiek nahrádza touto tabuľkou:
                  
                              „Povrchovo aktívne látky v celkových koncentráciách < 15 % v konečnom výrobku
                           
                           
                              H400: Veľmi toxický pre vodné organizmy
                           
                           
                              R50
                           
                        
                              Povrchovo aktívne látky v celkových koncentráciách < 25 % v konečnom výrobku
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Biocídy na konzervačné účely (1)
                              
                              (len pre tekutiny s pH v rozpätí 2 až 12 a najviac 0,10 hmotnostného zlomku aktívneho materiálu)
                           
                           
                              H331: Jedovatý pri vdýchnutí
                           
                           
                              R23
                           
                        
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              H400: Veľmi toxický pre vodné organizmy
                           
                           
                              R50
                           
                        
                              Enzýmy (2)
                              
                           
                           
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              H400: Veľmi toxický pre vodné organizmy
                           
                           
                              R50
                           
                        
                              NTA ako nečistota v MGDA a GLDA (3)
                              
                           
                           
                              H351: Podozrenie, že spôsobuje rakovinu
                           
                           
                              R40
                           
                        
            
                  2.
               
               
                  V kritériu 3 písm. b) sa do textu v pasáži Posudzovanie a overovanie dopĺňa tento odsek:
                  „V prípade povrchovo aktívnych látok, na ktoré sa vzťahuje výnimka a ktoré spĺňajú kritériá na zaradenie do tried nebezpečnosti H412, predkladá žiadateľ dokumentáciu o ich odbúrateľnosti s odvolaním sa na zoznam v databáze zložiek detergentov (DID). V prípade povrchovo aktívnych látok, ktoré nie sú na zozname DID, je potrebné sa odvolať na príslušné informácie z odbornej literatúry alebo z iných zdrojov, prípadne na adekvátne výsledky testov tak, ako je opísané v dodatku I.“
               
            
         (1)  Výnimka platí len pre kritérium 3 písm. b). Biocídy musia spĺňať kritérium 3 písm. d).
      
         (2)  Vrátane stabilizačných látok a iných pomocných látok v prípravkoch.
      
         (3)  V koncentráciách nižších ako 1,0 % v surovine, pokiaľ je celková koncentrácia v konečnom výrobku nižšia ako 0,10 %.“
   
   
      PRÍLOHA VI
      Príloha k rozhodnutiu 2012/721/EÚ sa mení takto:
      
                  1.
               
               
                  V kritériu 4 písm. b) šiestom odseku sa tabuľka výnimiek nahrádza touto tabuľkou:
                  
                              „Povrchovo aktívne látky v celkových koncentráciách < 20 % v konečnom výrobku
                           
                           
                              H400: Veľmi toxický pre vodné organizmy
                           
                           
                              R50
                           
                        
                              Povrchovo aktívne látky v celkových koncentráciách < 25 % v konečnom výrobku (1)
                              
                           
                           
                              H412: Škodlivý pre vodné organizmy, s dlhodobými účinkami
                           
                           
                              R52-53
                           
                        
                              Biocídy na konzervačné účely (2)
                              
                              (len pre tekutiny s pH v rozpätí 2 až 12 a najviac 0,10 hmotnostného zlomku aktívneho materiálu)
                           
                           
                              H331: Jedovatý pri vdýchnutí
                           
                           
                              R23
                           
                        
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              H400: Veľmi toxický pre vodné organizmy
                           
                           
                              R50
                           
                        
                              Enzýmy (3)
                              
                           
                           
                              H400: Veľmi toxický pre vodné organizmy
                           
                           
                              R50
                           
                        
                              H334: Pri vdýchnutí môže vyvolať alergiu alebo príznaky astmy, prípadne dýchacie ťažkosti.
                           
                           
                              R42
                           
                        
                              H317: Môže vyvolať alergickú kožnú reakciu
                           
                           
                              R43
                           
                        
                              Bielidlá (3)
                              
                           
                           
                              H400: Veľmi toxický pre vodné organizmy
                           
                           
                              R50
                           
                        
                              NTA ako nečistota v MGDA a GLDA (4)
                              
                           
                           
                              H351: Podozrenie, že spôsobuje rakovinu
                           
                           
                              R40
                           
                        
            
                  2.
               
               
                  V kritériu 4 písm. b) sa do textu v pasáži Posudzovanie a overovanie dopĺňa tento odsek:
                  „V prípade povrchovo aktívnych látok, na ktoré sa vzťahuje výnimka a ktoré spĺňajú kritériá na zaradenie do tried nebezpečnosti H412, predkladá žiadateľ dokumentáciu o ich odbúrateľnosti s odvolaním sa na zoznam v databáze zložiek detergentov (DID). V prípade povrchovo aktívnych látok, ktoré nie sú na zozname DID, je potrebné sa odvolať na príslušné informácie z odbornej literatúry alebo z iných zdrojov, prípadne na adekvátne výsledky testov tak, ako je opísané v dodatku I.“
               
            
         (1)  Táto výnimka sa uplatňuje za predpokladu, že povrchovo aktívne látky spĺňajú kritérium 3 písm. a) a sú anaeróbne odbúrateľné.
      
         (2)  Výnimka platí len pre kritérium 4 písm. b). Biocídy musia spĺňať kritérium 4 písm. e).
      
         (3)  Vrátane stabilizačných látok a iných pomocných látok v prípravkoch.
      
         (4)  V koncentráciách nižších ako 1,0 % v surovine, pokiaľ je celková koncentrácia v konečnom výrobku nižšia ako 0,10 %.“